Euroopa Liidu Teataja L 140 , 13/06/1996 Lk 0030 - 0031



Komisjoni direktiiv 96/28/EÜ, 10. mai 1996, millega kohandatakse väetisi käsitlevate liikmesriikide õigusaktide ühtlustamist käsitlevat nõukogu direktiivi 76/116/EMÜ tehnika arenguga (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eelkõige selle artiklit 100a, võttes arvesse nõukogu 18. detsembri 1975. aasta direktiivi 76/116/EMÜ väetisi käsitlevate liikmesriikide õigusaktide ühtlustamise kohta, [1] viimati muudetud direktiiviga 89/530/EMÜ, [2] eriti selle artikli 9 lõiget 1, ning arvestades, et: asutamislepingu artiklis 7a on ette nähtud sisepiirideta ala, kus on tagatud kaupade, inimeste, teenuste ja kapitali vaba liikumine; direktiivis 76/116/EMÜ on sätestatud väetiste siseturul turustamise eeskirjad; direktiivi 76/116/EMÜ I lisasse tuleb lisada uusi väetisi, selleks et need võiksid kanda nimetatud direktiivi II lisas ettenähtud ühenduse märgist; iga isik (tootja või tema esindaja), kes soovib väetise puhul kasutada direktiivi 76/116/EMÜ II lisas ette nähtud ühenduse märgist, peab järgima teatises 94/C 138/04 [3] kehtestatud korda, mille kohaselt ta esitab tehnilised dokumendid liikmesriigi pädevale asutusele, kes teeb nende kohta ettekande Euroopa Komisjoni väetiste töörühmale; käesolevas direktiivis ette nähtud meetmed on kooskõlas väetisekaubanduses tehniliste tõkete kõrvaldamist käsitlevate direktiivide tehnika arengule kohandamise komitee seisukohaga, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/116/EMÜ I lisa muudetakse järgmiselt. 1. A osa punkti 1 pealkirjaga "Lämmastikväetised" lisatakse käesoleva direktiivi I lisas esitatud väetis. 2. D osasse pealkirjaga "Sekundaartoitaineid sisaldavad väetised" lisatakse käesoleva direktiivi II lisas esitatud väetised. Artikkel 2 Direktiivi 76/116/EMÜ III lisa A osa punkti 1 lisatakse järgmine toode ja lubatud hälve: "Uurea-ammooniumsulfaat | 0,5 %" | . Artikkel 3 1. Liikmesriigid jõustavad käesoleva direktiivi järgimiseks vajalikud õigus- ja haldusnormid 31. maiks 1997. Liikmesriigid teatavad nendest viivitamata komisjonile. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud siseriiklike õigusnormide teksti. Artikkel 4 Käesolev direktiiv on adresseeritud liikmesriikidele. Brüssel, 10. mai 1996 Komisjoni nimel komisjoni liige Martin Bangemann [1] EÜT L 24, 30.1.1976, lk 21. [2] EÜT L 281, 30.9.1989, lk 116. [3] EÜT C 138, 20.5.1994, lk 4. -------------------------------------------------- I LISA I LISA A. LIHTVÄETISED 1. Lämmastikväetised "Järjenumber | Väetiseliigi nimetus | Andmed valmistamismeetodi ja oluliste komponentide kohta | Minimaalne toitainesisaldus (massiprotsentides) Andmed toitainete väljendusviisi kohta Muud nõuded | Muud väetiseliigi markeeringuandmed | Toitained, mille sisaldus tuleb deklareerida Toitainevormid ja lahustuvvormid. Muud kriteeriumid | 1 | 2 | 3 | 4 | 5 | 6 | … | … | … | … | … | … | 18 | Uurea-ammooniumsulfaat | Uureast ja ammooniumsulfaadist keemilise menetluse abil saadud toode | 30 % N Lämmastik väljendatakse ammoonium- ja nitraatlämmastikuna. Minimaalne ammooniumlämmastiku sisaldus: 4 % Minimaalne vääveltrioksiidina väljendatud väävli sisaldus: 12 % Maksimaalne biureedisisaldus: 0,9 % | | Kogu lämmastik Ammooniumlämmastik Uurealämmastik Vees lahustuv vääveltrioksiid" | . -------------------------------------------------- II LISA I LISA D. SEKUNDAARTOITAINEID SISALDAVAD VÄETISED "Järjenumber | Väetiseliigi nimetus | Andmed valmistamismeetodi ja oluliste komponentide kohta | Minimaalne toitainesisaldus (massiprotsentides) Andmed toitainete väljendusviisi kohta Muud nõuded | Muud väetiseliigi markeeringuandmed | Toitained, mille sisaldus tuleb deklareerida Toitainevormid ja lahustuvvormid Muud kriteeriumid | 1 | 2 | 3 | 4 | 5 | 6 | … | … | … | … | … | … | 5.2 | Magneesiumhüdroksiid | Keemiasaadus, mille oluline komponent on magneesiumhüdroksiid | 60 % MgO Osakeste suurus: vähemalt 99 % materjalist peab läbima 0,063 mm avadega sõela | | Kogu magneesiumoksiid | 5.3 | Magneesiumhüdroksiidi suspensioon | Toode, mis saadakse 5.2. liiki väetise suspendeerimisel | 24 % MgO | | Kogu magneesiumoksiid." | . --------------------------------------------------